《贤者之孝二百四十首·卞壶子》
宋代·林同

父虽得死所，儿岂望生存。
忠孝古难并，於今萃一门。

作者简介：（?—1276）宋福州福清人，字子真，号空斋处士。林公遇子。深于诗。以世泽授官，弃不仕。元兵至福州，福建招抚使刘仝子即其家置忠义局，招募义兵。元兵至城下，仝子遁，同啮指血书壁，誓守忠义，寻被执，不屈而死。有《孝诗》。